
_START_ARTICLE_
عبد الله بن زويبن
_START_SECTION_
حياته وسيرته
_START_PARAGRAPH_
ولد عام 1376هـ الموافق 1957م_NEWLINE_وقد ورث الشاعر موهبة النظم من والده منذ أن كان في الخامسة عشرة من عمره وعرف بصدق والصراحة والإلتزام بالقيم النبيلة. وهو من أسرة عرف عنه الشعر _NEWLINE_وأبوه هو الشيخ زويبن بن بطئ المعمري العمري وقد برع أيضا في الشعر وورثه منه ابنه الشاعر عبدالله، فقد كان أهم شعراء المملكة ومنطقة الخليج بالكامل، واستطاع أن يثقل موهبته الشعرية من خلال مجالسته للكبار من الشعراء، فكان محبا للشعر منذ صغره وبدأ في كتابة الشعر منذ أن كان عمره خمسة عشر عاما ،فهو بحر من الإبداع والتميز في مجال الشعر_NEWLINE_واشتهر الشاعر الراحل بكتابة الشعر فله الكثير من القصائد في الحكمة والرثاء والوصف والغزل والمدح، وكان من أصغر الشعراء نظما لشعر الحكمة وله في الحكمة قصائد كثيرة ، فجاءت أبياته في الحكمة كالدرر الذهبية، وكانت أبياته في المديح تطرب لها الأذن ، كما تغنى للعشاق أجمل وأحلى الكلمات بمشاعر صادقة وحساسة، كما كتب في الرثاء وبكت الحروف قبل المدامع.
_START_SECTION_
شعره
_START_PARAGRAPH_
كان شعر عبدالله بن زويبن موهبة نادرة وجزالة المفردة فيه من الحكمة والنصح ويحث على الشجاعة والكرم والصفات الحميدة. وكانت أول قصيدة عرف الناس بها الشاعر عبداللة بن زويبن هي سمعت لي كلمه مدري وش أقصاها._NEWLINE_سمعت لي كلمة مدري وش أقصاها_NEWLINE_حــزت بـصـدري وأنــا مـانـي بهارجـهـا_NEWLINE_لــو كــل كلـمـة لـيـا جتـنـا طـردنـاهـا_NEWLINE_بعـنـا الثميـنـة بسـعـر مـــا يخـارجـهـا_NEWLINE_لــو مــرت السـمـع ماكـنـا سمعنـاهـا_NEWLINE_ونـقـفـل الـــراس عـنـهــا لايبـرمـجـهـا_NEWLINE_ومــن يــم هــذا لـهــذا مـــا نقلـنـاهـا_NEWLINE_والنـاس واجــد وتلـقـى مــن يروجـهـا_NEWLINE_مــن جابـهـا بـيـن خـلـق الله و وداهــا_NEWLINE_لـو بـه مراجـل تـرى نفسـه يسمجهـا_NEWLINE_من عامل الناس في سابق خطاياهـا_NEWLINE_يـقـعـد بـــدار خـــلا مـــا داج دايـجـهــا_NEWLINE_فـي كنـة تـشـوي الجـربـوع رمضـاهـا_NEWLINE_تابس غصون الشجر من حـر واهجهـا_NEWLINE_والناس بالحق حكم الشيخ ماأرضاها_NEWLINE_ماتـرضـي الـنـاس لــو إنــك تحججـهـا_NEWLINE_ياللـي تبـى الطيبـة خذهـا وعطنـاهـا_NEWLINE_وخـــل الطـريـفـة طــريــة لا تثـلـجـهـا_NEWLINE_واقضب طريق الآوادم وأمش ممشاها_NEWLINE_واتـبـع دروب الـعرب وأدرج مـدارجها_NEWLINE_وارســم لنفـسـك حـــدود لا تـعـداهـا_NEWLINE_من حط نفسه بـدرب الضيـق يحرجهـا_NEWLINE_وإن كـان نفسـك هواهـا قـام ينحـاهـا_NEWLINE_حـط الأعنـة بـروس الخيـل وأسرجـهـا_NEWLINE_وفــكــر بمنـكـافـهـا قــــدام مـغـزاهــا_NEWLINE_وأضــرب حساباتـهـا وتـشـوف ناتجـهـا_NEWLINE_وإن كـان تـوك علـى صــدرك تهجـاهـا_NEWLINE_حـنـا تـرانــا نـــدرس فـــي مناهجـهـا_NEWLINE_لو هـي صعيبـة ليـا أنعاجـت عدلناهـا_NEWLINE_واللـي تجـي مستقيمـة مـا نعروجهـا_NEWLINE_نهـتـم فـــي وزنـهــا وإبـــرام معـنـاهـا_NEWLINE_ومـــن الكـرسـتـال والـلـولـو نتـوجـهـا_NEWLINE_مـثـل الجـواهـر لـيــا مـنــا نضمـنـاهـا_NEWLINE_وسلوكها مـن جديـد الـزري ننسجهـا_NEWLINE_مـخـايـل تـرتــدم والـصــدر مـنـشـاهـا_NEWLINE_إن دك بـالــبــال داكـــــوك يـهـيـجـهــا_NEWLINE_وليا أمطرت ضاقت الوديـان فـي ماهـا_NEWLINE_تأخـذ ليـا الحـول مايبـسـت مدالجـهـا_NEWLINE_إن صـدت النـاس عنـا مـا أعترضنـاهـا_NEWLINE_ماتـقـفـي الـنــاس عــنــا وأنتـولـجـهـا_NEWLINE_وإن جاتـنـا الطيـبـة بالـطـيـب زدنـاهــا_NEWLINE_الطيبـة بالعـسـل والسـمـن نمزجـهـا_NEWLINE_وإن جـاتـنـا الثـانـيـة نـصـبـر ونـرفـاهـا_NEWLINE_يمـكـن لـيـا فـــاق راعـيـهـا يعالـجـهـا_NEWLINE_وإن عـادهـا عـــودة مـاعــاد ينـسـاهـا_NEWLINE_من حربـة فـي صميـم الصـدر نولجهـا_NEWLINE_مسمـومـة يبـلـش الـدكـتـور بـدواهــا_NEWLINE_مايقـنـع الخـبـل لـيــن إنـــه يلامـجـهـا
_START_SECTION_
من روائع شعره
_START_PARAGRAPH_
عبدالله بن زويبن رحمه الله في ابنته_NEWLINE_وراك يا بنتي من الـصـبح تبكين_NEWLINE_تـرى دموع العين ماهي خـفـيــه_NEWLINE_تبكين وأبكيتي صغــاراً بـريئـين_NEWLINE_وأنا بعد دنيتـهــا هاشــمــيــة_NEWLINE_مير البكا والحزن ماهو بها الحين_NEWLINE_فـرقـى بنات الناس ماهي قضيـه_NEWLINE_اليا تعدت عشرة أيـام تـنـسين_NEWLINE_أنـتي وهن كلٍاً يـسـليه حـــيـــه_NEWLINE_لكن إليـا حطو على راسي الطين_NEWLINE_هاك النهــار إليا بكـيـتـي عـلـيــه_NEWLINE_ومادام أنا وأنتي على الأرض حيين_NEWLINE_ياسعد عينك لو بكيتي شــويــه_NEWLINE_والله لا أنسيك الزعل لين ترضين_NEWLINE_وأمهد لك الدنيا فجوجٍ فضيــه_NEWLINE_وأحماك مـثل حمايـة الجفن للعين_NEWLINE_وكلش فداك اليا بغيتـي شــريــة_NEWLINE_يفـداك ماشافت عيونك من الزين_NEWLINE_لـوان متر الـثـوب من خمس مـيه_NEWLINE_لـو أنــي أسجل على ذمتي دين_NEWLINE_زودٍ على ما يـملكنـه يــديــــــه_NEWLINE_..._NEWLINE_وهذي أيضا ًمن روائع الشاعـر.._NEWLINE_سمعـت لـي كلمـة مـدري وش اقصاهـا_NEWLINE_حـزت بنفـسـي وأنــا مـانـي بهارجـهـا_NEWLINE_لـوكــل كـلـمـة إلـــى جـتـنـا طـردنـاهـا_NEWLINE_بـعـنـا الثمـيـنـة بـسـعــر مايـخـارجـهـا_NEWLINE_لــو مــرت الـسـمـع مـاكـنـا سمعـنـاهـا_NEWLINE_ونقـفـل الـــراس عـنـهـا لا يبرمـجـهـا_NEWLINE_ومـــن يـــم هــــذا لــهــذا مانقـلـنـاهـا_NEWLINE_والنـاس واجــد وتلـقـى مــن يروجـهـا_NEWLINE_مــن جابـهـا بـيــن خـلــق الله وداهـــا_NEWLINE_لـو بـه مراجـل تـرى نفـسـه يسمجـهـا_NEWLINE_ومن عامل الناس فـي سابـق خطاياهـا_NEWLINE_يـقـعـد بـــدار خـــلا مـــاداج دايـجـهــا_NEWLINE_فـي كنـة تـشـوي الجـربـوع رمضـاهـا_NEWLINE_وتابس غصون الشجر من حر واهجها_NEWLINE_والناس بالحق حكم الشيخ مـا أرضاهـا_NEWLINE_ماتقـنـع الـنـاس لـــو انـــك تحجـجـهـا_NEWLINE_يالـلـي تـبـا الطيـبـة خـذهـا وعطـنـاهـا_NEWLINE_وخـــل الطـريـفـة طـريــة لا تثـلـجـهـا_NEWLINE_وأقضب طريق الأوادم وامش ممشاهـا_NEWLINE_أتـبـع دروب الـعـرب وأدرج مدارجـهـا_NEWLINE_وأرســم لنـفـسـك حـــدود ولا تـعـداهـا_NEWLINE_من حط نفسه بـدرب الضيـق يحرجهـا_NEWLINE_وان كـان نفسـك هـواهـا قــام ينحـاهـا_NEWLINE_حـط الأعنـة بـروس الخيـل وأسرجـهـا_NEWLINE_وفــكــر بمنـكـافـهـا قـــــدام مـغــزاهــا_NEWLINE_واضـرب حساباتهـا وتـشـوف ناتجـهـا_NEWLINE_وكــل بعـضـده يـمـوح الـدلـو برشـاهـا_NEWLINE_وتلقـى كبـود الضوامـي مـن يبرهجهـا_NEWLINE_وان كـان تـوك علـى صـدرك تهجـاهـا_NEWLINE_حـنـا تـرانــا نـــدرس فـــي مناهـجـهـا_NEWLINE_مــن يــم مصبـاحـهـا نـبـعـد معـشـاهـا_NEWLINE_إلــى قـعـد راعـــي الـضـلـع يـدرجـهـا_NEWLINE_لـو هـي صعيبـة إلـى انعاجـت عدلناهـا_NEWLINE_واللـي تجـي مستقيـمـة مــا نعروجـهـا_NEWLINE_نهـتـم فــي وزنـهــا وابـــرام معـنـاهـا_NEWLINE_ومــن الكـرسـتـال والـلـولـو نتـوجـهـا_NEWLINE_مـثـل الجـواهـر لـيــا مـنــا نضمـنـاهـا_NEWLINE_وسلوكهـا مـن جديـد الـزري ننسجـهـا_NEWLINE_مـخـايـل تـردتــدم والـصــدر منـشـاهـا_NEWLINE_لا دك بـالــبــال داكــــــوك يـهـيـجـهــا_NEWLINE_وليا أمطرت ضاقـت الوديـان فـي ماهـا_NEWLINE_تاخـذ إلـى الحـول مـا يبسـت مدالجـهـا_NEWLINE_وان صدت الناس عنـا مـا أعترضناهـا_NEWLINE_مــا تقـفـي الـنــاس عـنــا ونتولـجـهـا_NEWLINE_وإن جاتـنـا الطيـبـة بالطـيـب زدنـاهــا_NEWLINE_الطيـبـة بالـعـسـل والـسـمـن نمـزجـهـا_NEWLINE_وان جاتـنـا الثانـيـة نصـبـر ونـرفـاهـا_NEWLINE_يمـكـن إلــى فــاق راعـيـهـا يعالـجـهـا_NEWLINE_وان عـادهـا عـــودة مـاعــاد ينـسـاهـا_NEWLINE_مـن حربـة فـي صميـم الصـدر نولجهـا_NEWLINE_مسـمـومـة يـبـلـش الـدكـتـور بـدواهــا_NEWLINE_مايقـنـع الخـبـل لـيــن أنـــه يلامـجـهـا_NEWLINE_...._NEWLINE_وأيضا _NEWLINE_يا سيد الاحباب زحت الهم عن بالـي_NEWLINE_عنـدك بكسـب الحبايـب دبلوماسـيـة_NEWLINE_لك فرصـة تجمـع الغالـي مـع الغالـي_NEWLINE_من غير موعد تجي وتـروح عفويـة_NEWLINE_أخذتني مـن معاصيـر أشهـب اللالـي_NEWLINE_ورمستني رمس بأجواك الرومانسية_NEWLINE_غطيت وجه السمـاء بغيـوم وخيالـي_NEWLINE_والأرض غطيتـهـا بــورود سحـريـة_NEWLINE_متشابـكٍ نبتهـا مــن كــل الأشكـالـي_NEWLINE_من كل الأشكال تقـل انقـوش زوليـة_NEWLINE_وصممـت طـيـارةٍ تصميمـهـا عـالـي_NEWLINE_مــا صممتـهـا الـولايــات المريـكـيـة_NEWLINE_من غير كبتن تجـول فـوق الأطلالـي_NEWLINE_وغمـزت زر المحـرك وأقلـعـت فـيّـه_NEWLINE_طارت عن الأرض مليارات الأميالي_NEWLINE_شـوي وإلا لمسـت الشـمـس بيـديـة_NEWLINE_وتحطمت بالمضامي والخلاء الخالـي_NEWLINE_جيـعـان ضمـيـان لا هــذي ولا ذيــة_NEWLINE_متعلـقٍ فـي عـمـود الـيـاس بحبـالـي_NEWLINE_متلـولـحٍ مــا تـطـب الأرض رجلـيـة_NEWLINE_جميـع مـا شفـت بـس أشيـاً تهيـالـي_NEWLINE_أفـكـار وضـنــون وأوهـــامٍ خيـالـيـة_NEWLINE_يا سيد الأحباب تضرب فيك الأمثالي_NEWLINE_من سابق الكون لك حسنة ولك سية_NEWLINE_حسنتك تجمع لك أجيـالٍ مـع أجيالـي_NEWLINE_الـعـالـم الـمـيـتـه والـعـالــم الـحـيــة_NEWLINE_وسيتـك تـدفـن بـوايـق كــل ختـالـي_NEWLINE_مـن السبـاع الضـوراي والحرامـيـة_NEWLINE_..._NEWLINE_وأيضا._NEWLINE_ياراكب اللي مسيره يقطع البيدي_NEWLINE_مصخر البعد قطاع المسافاتي_NEWLINE_سود الخطوط الطويلات السراميدي_NEWLINE_وحمر السهال العراض المستطيلاتي_NEWLINE_والصعب والبعد ماهو صعب وبعيدي_NEWLINE_على عريض الرفارف والكفراتي_NEWLINE_الفجر يمشي من العارض بتحديدي_NEWLINE_يوم أدبح الليل ونجومه مطلاتي_NEWLINE_مع خط عرعر وأمره وأقطعه سيدي_NEWLINE_متوجه ٍ غرب مع خط القرياتي_NEWLINE_حيث أن فيها رفيق شوفته عيدي_NEWLINE_يوم الفرح والتهاني والمسراتي_NEWLINE_قدمي يمدد زلول الترك تمديدي_NEWLINE_ويمدلي بالطريق عقود لمباتي_NEWLINE_وعودٍ على الجمر ودلالٍ بغاديدي_NEWLINE_واذناب حيل متانٍ مستديراتي_NEWLINE_جلبن على السوق من حزم الجلاميدي_NEWLINE_مع شايبٍ فيهن أنظاره بعيداتي_NEWLINE_من بيض الايام في وجهه تجاعيدي_NEWLINE_ومجرب السوق واسلوب اللكاعاتي_NEWLINE_قالوله البيع قال البيع تفريدي_NEWLINE_وساموا وقالوا تبيع وقال هيهاتي_NEWLINE_حنا جلاليب ماحنا شحاحيدي_NEWLINE_والسوم هذا ترى ماهو ثمن شاتي_NEWLINE_مير ابعدوا يالطماميع الحواسيدي_NEWLINE_يجيني الجزل ذباح الجزيلاتي_NEWLINE_اللي يحقق طموحات الاواليدي_NEWLINE_الاسم نااايف ومجده بالمنيفاتي_NEWLINE_متجودٍ في حبال المجد تجويدي_NEWLINE_لو مامعه مال وظروفه صعيباتي_NEWLINE_والطيب له في جسد راعيه تجسيدي_NEWLINE_ماهو مزاج يجي ويروح صدفاتي_NEWLINE_الليا بغى المرجلة خض المواريدي_NEWLINE_ولا صابه البخل لو راحت ولاجاتي_NEWLINE_لو إن في جيّته مالي مقاصيدي_NEWLINE_الا المحبة وتجديد العلاقاتي_NEWLINE_ولو العلاقات ماتحتاج تجديدي_NEWLINE_لكن نبيها تبادل للزياراتي_NEWLINE_قطع العلاقات واخلاف المواعيدي_NEWLINE_ماهو بطبعه وانا ماهي بعاداتي_NEWLINE_وإن حل وقت اللزوم بكل تأكيدي_NEWLINE_يشره عليّه وانا تاطاه شرهاتي_NEWLINE_يقوم في لازمي من دون ترديدي_NEWLINE_ولاهي غريبه على رجل المهماتي_NEWLINE_وانا الليا جا لزومه عنه ماحيدي_NEWLINE_الا اذا صار مالي فيه لقواتي_NEWLINE_محدٍ يحقق لزوم صعب ومكيدي_NEWLINE_الصعب يدخل بحكم المستحيلاتي_NEWLINE_يامن عزومي تقوّى فيه وتزيدي_NEWLINE_حتى بنظم القوافي زدت هقواتي_NEWLINE_إن رحت عند العرب تفخر باناشيدي_NEWLINE_وإن جيتني قلت ويش المستجداتي_NEWLINE_أكثرت والله يبو ناهس بتمجيدي_NEWLINE_ركزت لي فالجبال الشم راياتي_NEWLINE_وهذي تراها عوايد للأجاويدي_NEWLINE_اهل الوفا والشهامة والمرواتي_NEWLINE_وأن كان للناس عادات وتقاليدي_NEWLINE_مكارم تربط الحاضر بمافاتي_NEWLINE_ويجيلها من يزيد البني تشييدي_NEWLINE_تورث وتبقى مع الحيين حياتي_NEWLINE_ورثت عود تعداه المناقيدي_NEWLINE_عند الجماعه موازينه ثقيلاتي_NEWLINE_هرش يدني لصعبات المجاليدي_NEWLINE_لو أنها أكبر من طعوس الشعيباتي_NEWLINE_والليا غطى الجو دخان البواريدي_NEWLINE_يحط له في صفوف القوم فجواتي_NEWLINE_ألحق خويه على فج العماريدي_NEWLINE_في موقف يصعبن به الخياراتي_NEWLINE_إن راح له روحة من دون تعويدي_NEWLINE_والا تعرض شماتة كل شماتي_NEWLINE_واللي بجسمه ثنعش من العباريدي_NEWLINE_ومن لا كتب له من الله موت ماماتي_NEWLINE_شهادة الحق تنطقها المواليدي_NEWLINE_قبل الاحاديث موجوده بالاياتي
_START_SECTION_
رثاء بن زويبن
_START_PARAGRAPH_
الشاعر عبدالكريم البدراني العمري_NEWLINE_دلّهُونا بالسوالف لاتطرون القصيد_NEWLINE_والله ان ماعاد للشعر ذوق ولاطراه_NEWLINE_آه ياكبر المصيبة وياكبرالفقيد_NEWLINE_والله ان اللي يعرفه بيبطي مانساه_NEWLINE_من شهرسته لياثورة العلم الاكيد_NEWLINE_والعرب بين التخوّف وبين الانتباه_NEWLINE_ودهم عن طيب حاله يجي علم جديد_NEWLINE_ولاكفى رقمه عن ارقام ربعه واخوياه_NEWLINE_كل يوم يكلمونه ولو ماهو بعيد_NEWLINE_حدّته سود المقادير عن شوف اصدقاه_NEWLINE_لين فوجينا بعلمٍ لعلّه مايعيد_NEWLINE_علمٍ أثقل من طمية وضلعان السراة_NEWLINE_من وفاة ابن زويبن تزعزع كل حيد_NEWLINE_ياثقل صوت الفجيعة وياماثقل صداه_NEWLINE_ارتبك شعرالنبط واختلف صوت النشيد_NEWLINE_وطاحت جزال المعاني على علم الوفاة_NEWLINE_ابدويً ما لشعره شبيه ولاضديد_NEWLINE_لويهيمون الشواعير مع كل اتجاه_NEWLINE_ابلجٍ روّح وعقّب من الطالة رصيد_NEWLINE_سمعة لازال اثرهاعلى قيدالحياة_NEWLINE_ياوجودي كل ماقامت الذكرى تزيد_NEWLINE_وعرضت ضحكة حجاجه ومعناه ونباه
_START_SECTION_
وفاته
_START_PARAGRAPH_
توفي الشاعر القدير عبد الله بن زويبن 17 رمضان 1437هـ الموافق 2016م في مستشفى الرياض ( مستشفى الحرس الوطني ) ، فقد توفي عن عمر يناهز 59 عاما ، وكان لوفاته صدى كبير في أرجاء المملكة و الخليج .وصلي عليه صلاة العصر في جامع الراجحي في مدينة الرياض